Doložka prednosti
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo dopravy, výstavby a regionálneho rozvoja Slovenskej republiky 

2.	Názov zmluvy: Návrh na uzavretie Dohody medzi vládou Slovenskej republiky a vládou Gruzínska o medzinárodnej cestnej osobnej a nákladnej doprave 

3.	Účel a predmet zmluvy a jeho úprava v právnom poriadku Slovenskej republiky:
Dohoda upravuje vykonávanie cestnej dopravy medzi Slovenskou republikou a Gruzínskom, pravidelnú osobnú dopravu, kyvadlovú dopravu, nepravidelnú osobnú dopravu nákladnú dopravu, povinnosti dopravcov a sankcie. 
Problematika je upravená najmä v zákone č. 56/2012 Z. z. o cestnej doprave v znení neskorších predpisov. 

4.	Priama úprava práv alebo povinností fyzických osôb alebo právnických osôb:
Dohoda obsahuje práva a povinnosti fyzických osôb alebo právnických osôb, ktoré vykonávajú medzinárodnú cestnú dopravu, a to v článkoch 3 - 12. 

5.	Úprava predmetu medzinárodnej zmluvy v práve EÚ:
Problematika je upravená v primárnom práve Európskej únie, a to konkrétne v kapitole 3 (Služby) Hlavy IV tretej časti Zmluvy o fungovaní Európskej únie 
a tiež v sekundárnom práve EÚ, a to v: 
- Nariadení Európskeho parlamentu a Rady (ES) č. 1072/2009 z 21. októbra 2009 o spoločných pravidlách prístupu nákladnej cestnej dopravy na medzinárodný trh (Ú. v. EÚ L 300, 14. 11. 2009), 
- Nariadení Európskeho parlamentu a Rady (ES) č. 1073/2009 z 21. októbra 2009 o spoločných pravidlách prístupu na medzinárodný trh autokarovej a autobusovej dopravy a o zmene a doplnení nariadenia (ES) č. 561/2006 (prepracované znenie) (Ú. v. EÚ L 300, 14. 11. 2009). 
Zhoda s právom EÚ úplná. 

6.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
Dohoda je podľa článku 7 ods. 4 Ústavy SR medzinárodnou zmluvou, ktorá zakladá priamo práva a povinnosti fyzickým aj právnickým osobám, preto sa po jej podpise vyžaduje súhlas Národnej rady Slovenskej republiky.  

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
Dohoda je podľa článku 7 ods. 5 Ústavy SR medzinárodnou dvojstrannou zmluvou, ktorá priamo zakladá práva a povinnosti fyzickým osobám alebo právnickým osobám a na jej vykonanie nie je potrebný zákon, preto má prednosť pred zákonmi Slovenskej republiky.  

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok: 
Na vykonávanie dvojstrannej medzinárodnej dohody nie je potrebné meniť, zrušiť ani prijať žiadne vnútroštátne právne predpisy alebo ich jednotlivé ustanovenia, ktorých sa medzinárodná dohoda týka.